
Национална конференция Началата на българската модерност. Револю- 
ционни идеи и всекидневни практики. Регионален исторически музей - Русе, 26-27 


октомври 2016 г. 


На 26 и 27 ноемрви Регионалният исторически музей в Русе бе домакин на 
научната конференция Началата на българската модерност. Революционни идеи 
и всекидневни практики, посветена на редица ключови за националната история 
годишнини: 150 г. от откриването на железопътната линия Русе - Варна, 150 г. от орга- 
низирането на Тайния български централен комитет в Букурещ, 150 г. от създаването 
на читалище Зора в Русе, 150 г. от първото театрално представление в Русе, 150 г. от 
рождението на естествоизпитателя Васил Ковачев, 145 г. от създаването на Русенския 
революционен комитет, 140 г. от Априлското въстание, 140 г. от първия музей в Русе 
и 5о години от откриване на Националния музей на транспорта в Русе. 

Зала Александър Г на Русенския музей събра учени и обществени дейци, из- 
следващи зараждането на модерността в различни аспекти на българския живот от 
втората половина на ХІХ и началото на ХХ век. Неслучайно преобладаващата част 
от докладите бе свързана с града, изиграл първостепенна роля за навлизането на 
Новото време по българските земи. 

Предвид разностранните професионални интереси на участниците и обхвата 
на дискутирания материал, форумът доказа ефективността на интердисциплинар- 
ните научни срещи, при които историци, културолози, фолклористи, музейни и ар- 
хивни работници проблематизираха от специфични ъгли усвояването и адаптира- 


нето на европейската модерност към българските нужди и условия. Всички доклади 

съдържаха явно или негласно послание за нестихваща популярност, но и за недос- 
татъчна проученост на темата в научния и публичния живот. 

Въвеждащият доклад на научния ръководител на конференцията проф. д-р 
Красимира Даскалова - За началата на българската модерност - зададе общата 
рамка на последвалите заседания: критичен поглед към миналото с непрестанен 
ангажимент към самобитните търсения и интерпретации на модерната идентич- 
ност, отличаващи българския опит от историческия и кулурен развой на други 
нации. Перспективата минало - настояще, в която миналото обхваща зората на 
родната модерност и епохата на социализма, а настоящето узаконява неизбежен 
скепсис, но и множество предизвикателства, бе силно отчетлива в докладите на 
проф. д-р Николай Ненов, директор на Русенския музей и организатор на конфе- 
ренцията - Линията на Модерността. Образи и послания в Националния музей на 
транспорта в Русе, доц. д-р Ана Лулева (Институт за етнология и фолклористика 
на БАН) - Благотворителност, образование, грижа - женските дружества в мо- 
дерна България, д-р Григор Григоров (ИЕФЕМ - БАН) - Церемониални употреби на 
националното знаме: символика и функции, Искрен Великов (РИМ - Русе) - Музеи, 
посветени на националното Възраждане - география и типология, Хачик Лебикян 
(РИМ - Русе) - Модерността в летоброенето (модерното летоброене). 100 години 
от въвеждането на Григорианския календар в България, Николай Чакъров (Средно 
училище Фридрих Шилер - Русе) - Методически бележки върху уроците за Април- 
ското въстание в българските учебници по история (1980-2016 г.). Презентацията 
Бръснарското ножче срещу бръснича на Румен Кузов от русенското сдружение Ретро 
арт онагледи не само навлизането на модерността в родния бит, но и един от ней- 
ните куриози - произвежданите преди Втората световна война ножчета В. Левски 
на фирмата Солинген с лика на революционера. 

Част от докладите настояваха върху паметта за личности и събития от ми- 
налото, чиято липса може да бъде тълкувана като белег на модерността: Красимир 
Кънчев (Клуб Русчуклии) - Иваница Ангелов - еволюцията на революционера през 
призмата на модерността, доц. д-р Атанас Колев (Русенски университет Ангел 
Кънчев) - Жертва на модерността ли е паметта за бележитите русенци, гаснеща 
между скромно признание и тежка забрава, Крум Гергицов (Драматичен театър 
Сава Огнянов - Русе) - Театралните представления в Русе през Възраждането - ко- 
рени на любовта и омразата в българските театрални страсти. Нови факти към 
живота на емблематични, макар позабравени дейци от втората половина на ХІХ 
век, представиха д-р Радослав Спасов (СУ Св. Климент Охридски) - Развитието 


на църковното движение през погледа на британската дипломация в Русе, Стефка 


214 


КАМЕМ КІКЕУ : КЕСЕМО) Е, РКУЕСГАОУ, 5БРКАУОПХОА МТА / 
КЕУТЕМ/5, МОТІСЕЅ, КЕРОКТ5 : 7Е57УТУ СУКУГО-МЕТООТА МБКТЕ + 5/2016 


Маринова (Държавен архив - Русе) - Кредитирането на стопанските инициативи 
на предприемчивите русенци, отразено в търговския тефтер на Марин Янакиев 
(70-те години на ХІХ в.), д-р Камен Рикев (Люблински университет Мария Кюри-Скло- 
довска) - Две непознати илюстрации от Хенрик Дембицки с българска тематика. 

Русенският акцент в конференцията бе най-виден в докладите на д-р Веселина 
Антонова (Държавен архив - Русе) - Участието на членовете на възрожденското 
читалище „Зора“ във възстановяване на българската държавност, Иван Марков 
(Клуб Русчуклии) - Бележки към генеалогията на копривщенския възрожденски род 
Доганови и тяхната русенска връзка, Теодора Бакърджиева (РИМ - Русе) - Вилает- 
ският вестник „Дунав” - проводник на ново, модерно отношение към здравето 
(1865-1877), Мариана Димитрова (РИМ - Русе) - Русенското пристанище - от кота 
било до кота нула, Искра Тодорова (РИМ - Русе) - Русе и модерността, Десислава 
Тихолова (РИМ - Русе) - В началото бе музиката!, Ренета Рошкева (РИМ - Русе) 
- Приносът на училище „Христо Ботев” за развитието на спорта в Русе, както 
и в два доклада - на Мая Кубратова и Венцеслав Петков от РИМ - Русе - върху 
хербарийните и спиртно-формалиновите колекции на изтъкнатия ботаник и зоолог 
Васил Ковачев (1866-1926). Преображенията в икономиката и бита в другия край на 
линията Русе - Варна синтезира Татяна Щерева (РИМ - Варна) с доклада Ролята 
на първата железница в България за стопанското развитие на Варна и в живота 
на варненци през втората половина на ХІХ в. 

Сред безспорните достойнства на конференцията бяха както разнообразието 
от ракурси към модерността, така и извличането на забравени факти и документи от 
държавните, музейните, училищните архиви и вилаетския вестник Дунав (1865-1877). 
Форумът бе съпроводен от откриването на изложбата Свети Димитрий Басарбовски 
- светец на два народа на Музея на Софийския университет, на което д-р Радослав 
Спасов, автор на едноименната триезична (на български, румънски и английски) 
книга с исторически извори за светеца!, разказа за българско-румънското сътрудни- 
чество при популяризирането на слабо известния български подвижник, покровител 


на Букурещ, и култовите места, свързани с него. 


1 Спасов, Радослав; Хинковски, Симеон. Свети Димитрий Басарбовски - светец на два народа. 
Сборник с документи ХҮ-ХІХ век. София: УИ Св. Климент Охридски, 2014, 120 стр. 

